C 225/8
HR
Službeni list Europske unije
27.6.2023.
29.
Kako bi propisno obavljao zadaće nadzora koje su mu dodijeljene Uredbom o OLAF-u, odbor mora imati pristup smislenim, sveobuhvatnim, dostatnim i pravodobnim informacijama.
Novim člankom 15. stavkom 1.
Uredbe br.
883/2013 (9) određuje se da bi odbor trebao imati pristup svim OLAF-ovim informacijama i dokumentima koje smatra potrebnima za izvršavanje svojih zadaća praćenja i nadzora. 30.
Trenutačni radni dogovori između OLAF-a i odbora (10) odboru omogućuju djelomičan izravan pristup informacijama o predmetima koje su dostupne i evidentirane u OLAF-ovu sustavu upravljanja predmetima (OCM).
Konkretno, u skladu s člankom 13. stavkom 2. radnih dogovora odbor mora imati potpun pristup otvorenim istragama koje traju dulje od 12 mjeseci. 31.
U tom pogledu odbor je, kao i svake godine, od OLAF-a primio informacije o istragama koje traju dulje od 12 mjeseci.
Kako bi bolje shvatio zašto određene istrage traju dugo, odbor je prvenstveno razmatrao OLAF-ove istrage koje traju dulje od 36 mjeseci.
3.2.1.
Izvješća o istragama duljima od 12 mjeseci koje je odbor primio 2022. 32.
Ako se istraga ne može zatvoriti u roku od 12 mjeseci od njezina pokretanja, na temelju članka 7. stavka 8.
Uredbe o OLAF-u (11) glavni direktor OLAF-a dužan je 12 mjeseci nakon pokretanja istrage i svakih 6 mjeseci nakon toga formalno o tome izvijestiti odbor.
U tim izvješćima OLAF navodi razloge zbog kojih je istraga i dalje otvorena i, prema potrebi (12), korektivne mjere koje je potrebno poduzeti radi ubrzavanja istrage te očekivani rok za završetak. 33.
Odbor je 2022.
od OLAF-a primio 751 izvješće o 467 pojedinačnih tekućih istraga koje traju dulje od 12 mjeseci.
Istraga je u 54,17 % predmeta trajala dulje od 24 mjeseca (slika 1).
Raščlamba istraga OLAF-a po sektoru prikazana je na slici 2.
Slika 1.
(9) (10) (11) (12)
Kako je izmijenjen Uredbom (EU, Euratom) 2020/2223.
Radni dogovori između OLAF-a i nadzornog odbora OLAF-a dostupni su na adresi https://supervisory-committee-olaf.europa.eu/ system/files/2021-10/OLAF%20SC%20WA%20signed.pdf.pdf.
U članku 7. stavku 8.
Uredbe (EU, Euratom) br.
883/2013 navodi se sljedeće: „Ako se istraga ne može zatvoriti u roku od 12 mjeseci od njezina otvaranja, glavni direktor po isteku tih 12 mjeseci i svakih šest mjeseci nakon toga izvještava nadzorni odbor, pri čemu navodi razloge i predviđene korektivne mjere kojima se ubrzava istraga.”
Riječi „prema potrebi” dodane su u tekst članka 7. stavka 8.
Uredbe o OLAF-u Uredbom o izmjeni (EU, Euratom) 2020/2223.